CELEX: 62013CN0027
Language: da
Date: 2013-01-21 00:00:00
Title: Sag C-27/13: Anmodning om præjudiciel afgørelse indgivet af Schleswig-Holsteinisches Oberlandesgericht (Tyskland) den 21. januar 2013 — Flughafen Lübeck GmbH mod Air Berlin PLC & Co. Luftverkehrs-KG

15.6.2013   
            
            
               DA
            
            
               Den Europæiske Unions Tidende
            
            
               C 171/9
            
         Anmodning om præjudiciel afgørelse indgivet af Schleswig-Holsteinisches Oberlandesgericht (Tyskland) den 21. januar 2013 — Flughafen Lübeck GmbH mod Air Berlin PLC & Co. Luftverkehrs-KG
   (Sag C-27/13)
   2013/C 171/17
   Processprog: tysk
   
      Den forelæggende ret
   
   Schleswig-Holsteinisches Oberlandesgericht
   
      Parter i hovedsagen
   
   
      Sagsøger og indstævnt: Air Berlin PLC & Co. Luftverkehrs-KG
   
      Sagsøgt og appellant: Flughafen Lübeck GmbH
   
      Præjudicielle spørgsmål
   
   
               1)
            
            
               Skal en national ret, der skal tage stilling til et søgsmål med påstand om tilbagesøgning af ydelser og om undladelse af fremtidige ydelser, lægge til grund, at disse ydelser udgør foranstaltninger, som i henhold til artikel 108, stk. 3, tredje punktum, TEUF ikke må gennemføres, før Europa-Kommissionen (herefter »Kommissionen«) har truffet endelig afgørelse, hvis Kommissionen i henhold til artikel 108, stk. 2, TEUF ved en beslutning, som ikke er blevet anfægtet, har indledt en formel undersøgelsesprocedure vedrørende støtte med hensyn til disse ydelser og i præmisserne til denne beslutning efter sit indhold bl.a. har udtalt, at ydelserne sandsynligvis udgør statsstøtte?
            
         
               2)
            
            
               Såfremt spørgsmål 1 besvares bekræftende:
               Gælder dette også, hvis Kommissionen i præmisserne til sin beslutning desuden efter sit indhold bl.a. har udtalt, at den ikke er i stand til at fastslå, om tjenesteyderen har handlet som en fornuftig privat investor under markedsøkonomiske vilkår, da han påtog sig forpligtelsen til disse ydelser?
            
         
               3)
            
            
               Såfremt spørgsmål 1 eller spørgsmål 2 besvares benægtende:
               Kan den nationale ret i denne situation udsætte sagen, indtil den formelle undersøgelsesprocedure vedrørende støtte er afsluttet?
            
         
               4)
            
            
               Såfremt spørgsmål 3 besvares bekræftende:
               Skal den nationale ret i denne situation udsætte sagen, indtil den formelle undersøgelsesprocedure vedrørende støtte er afsluttet?